Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(decree, 2022-02-24)

Oʻzbekiston Respublikasi Prezidentining 2020-yil 12-noyabrdagi “Birlamchi tibbiy-sanitariya yordami muassasalari faoliyatiga mutlaqo yangi mexanizmlarni joriy qilish va sogʻliqni saqlash tizimida olib borilayotgan islohotlar samaradorligini yanada oshirish chora-tadbirlari toʻgʻrisida”gi PF-6110-son hamda 2021-yil 5-maydagi “Sogʻliqni saqlash tizimida olib borilayotgan islohotlarni izchil davom ettirish va tibbiyot xodimlarining salohiyatini oshirish uchun zarur shart-sharoitlar yaratish toʻgʻrisida”gi PF-6221-son farmonlariga muvofiq, shuningdek, sogʻliqni saqlash sohasini tartibga solishga qaratilgan normativ-huquqiy hujjatlarni oʻzaro muvofiqlashtirish maqsadida: 1. Oʻzbekiston Respublikasi Prezidentining ayrim hujjatlariga 1-ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Prezidentining ayrim hujjatlari 2-ilovaga muvofiq oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasi Bosh vaziri A.N. Aripov va Oʻzbekiston Respublikasi Prezidenti maslahatchisining birinchi oʻrinbosari L.N. Toʻychiyev zimmasiga yuklansin. 1. Oʻzbekiston Respublikasi Prezidentining 2018-yil 7-dekabrdagi “Oʻzbekiston Respublikasi sogʻliqni saqlash tizimini tubdan takomillashtirish boʻyicha kompleks chora-tadbirlar toʻgʻrisida”gi PF-5590-son Farmoni 3-bandining oltinchi xatboshisi chiqarib tashlansin. 2. Oʻzbekiston Respublikasi Prezidentining 2021-yil 5-maydagi “Sogʻliqni saqlash tizimida olib borilayotgan islohotlarni izchil davom ettirish va tibbiyot xodimlarining salohiyatini oshirish uchun zarur shart-sharoitlar yaratish toʻgʻrisida”gi PF-6221-son Farmoniga 1-ilovaning matni quyidagi tahrirda bayon etilsin: 1. B.A. Musayev — sogʻliqni saqlash vaziri, Ishchi guruhi rahbari 2. A.Sh. Inoyatov — sogʻliqni saqlash vazirining birinchi oʻrinbosari, Ishchi guruhi rahbarining oʻrinbosari 3. E.M. Muxitdinov — bandlik va mehnat munosabatlari vazirining birinchi oʻrinbosari 4. U.Y. Sabirov — sogʻliqni saqlash vaziri oʻrinbosari 5. J.I. Abruyev — moliya vaziri oʻrinbosari 6. A.N. Karimov — adliya vaziri oʻrinbosari 7. S.I. Ismailov — Akademik V. Vohidov nomidagi Respublika ixtisoslashtirilgan xirurgiya ilmiy-amaliy tibbiyot markazi direktori 8. U.T. Muxamedov — Ichki ishlar vazirligi Migratsiya va fuqarolikni rasmiylashtirish bosh boshqarmasi boshligʻi 9. B.B. Azizov — Tashqi ishlar vazirligi Konsullik-huquqiy departamenti direktori 10. A.Sh. Bekmurodov — “El-yurt umidi” jamgʻarmasi ijrochi direktori 11. Lavozimiga koʻra — Qoraqalpogʻiston Respublikasi Vazirlar Kengashi raisi, viloyatlar va Toshkent shahar hokimlarining yoshlar siyosati, ijtimoiy rivojlantirish va maʼnaviy-maʼrifiy ishlar boʻyicha oʻrinbosarlari 12. M.M. Moʻminov — Sogʻliqni saqlash vazirligi yigʻma axborot-tahlil boshqarmasi boshligʻi, Ishchi guruhi kotibi 3. Oʻzbekiston Respublikasi Prezidentining 2017-yil 6-iyundagi “Toshkent shahri aholisiga birlamchi tibbiy-sanitariya yordami koʻrsatishni boshqarish tizimini yanada takomillashtirish hamda uning samaradorligi uchun rahbarlar va mutaxassislarning kasbiy masʼuliyatini oshirish chora-tadbirlari toʻgʻrisida”gi PQ-3039-son qarorida: a) 1-ilovada: 10-band quyidagi tahrirda bayon etilsin: “10. Poliklinikaga Toshkent shahar Sogʻliqni saqlash bosh boshqarmasi boshligʻi bilan kelishilgan holda tuman tibbiyot birlashmasi boshligʻi tomonidan lavozimga tayinlanadigan va lavozimdan ozod etiladigan bosh shifokor rahbarlik qiladi”; 12-banddagi “umumiy amaliyot vrachi” soʻzlari “oilaviy shifokor” soʻzlari bilan almashtirilsin; b) 5-ilovaning 10 va 18-bandlaridagi “umumiy amaliyot vrachiga” soʻzlari “oilaviy shifokorga” soʻzlari bilan almashtirilsin. 4. Oʻzbekiston Respublikasi Prezidentining 2017-yil 20-iyundagi “Oʻzbekiston Respublikasi aholisiga 2017 — 2021-yillarda ixtisoslashtirilgan tibbiy yordam koʻrsatishni yanada rivojlantirish chora-tadbirlari toʻgʻrisida”gi PQ-3071-son qarorida: a) 3-ilova quyidagi mazmundagi 18 — 20-bandlar bilan toʻldirilsin: “18. Respublika ixtisoslashtirilgan narkologiya ilmiy-amaliy tibbiyot markazi; 19. Respublika ixtisoslashtirilgan epidemiologiya, mikrobiologiya, yuqumli va parazitar kasalliklar ilmiy-amaliy tibbiyot markazi; 20. Bolalar milliy tibbiyot markazi”; b) 4-ilovaga izohning ikkinchi xatboshisidagi “qishloq va shahar oilaviy poliklinikalarda va qishloq vrachlik punktlarida” soʻzlari “oilaviy poliklinikalarda va oilaviy shifokor punktlarida” soʻzlari bilan almashtirilsin. 5. Oʻzbekiston Respublikasi Prezidentining 2018-yil 2-avgustdagi “Oʻzbekiston Respublikasida sogʻliqni saqlashni boshqarishning innovatsion modelini joriy etish chora-tadbirlari toʻgʻrisida”gi PQ-3894-son qarorida: a) 2-band quyidagi tahrirda bayon etilsin: “2. Oʻzbekiston Respublikasi Innovatsion sogʻliqni saqlash milliy palatasi (keyingi oʻrinlarda — Milliy palata) tashkil etilsin, quyidagilar uning asosiy vazifalari etib belgilansin: sogʻliqni saqlashni boshqarishning innovatsion modelini joriy etish boʻyicha takliflar ishlab chiqish; xalqaro standartlar asosida zamonaviy klinik qoʻllanmalar va protokollar, diagnostika va davolash sifatiga oid standartlarni ishlab chiqish; tibbiyot statistikasini tahlil qilish, shuningdek, statistik koʻrsatkichlarni shakllantirishda xalqaro standartlar va metodikalarni joriy etish boʻyicha takliflar ishlab chiqish; respublika shifokorlari va provizorlarini roʻyxatga olish, shuningdek, umumiy foydalanish uchun ochiq boʻlgan yagona elektron maʼlumotlar bazasini shakllantirish va yuritish; tibbiyot xodimlarining obroʻsini, ushbu kasb nufuzi va mamlakatimiz sogʻliqni saqlash tizimiga boʻlgan ishonchni oshirish, tibbiyot xodimlariga odob-axloq qoidalarini singdirish, korrupsiya koʻrinishlariga barham berish va ularning oldini olish, shuningdek, ularning kasbiy faoliyati ustidan jamoatchilik nazoratini taʼminlash choralarini koʻrish; tibbiyot xodimlari kasbiy malaka darajasi, shuningdek, ularning koʻnikmalari zamonaviy talablar va jahonning eng yaxshi amaliyotiga muvofiqligi ustidan, shu jumladan, ular faoliyatini yakka tartibda litsenziyalashni joriy etish orqali taʼsirchan monitoring tizimini yoʻlga qoʻyish; mamlakatimiz tibbiyot tashkilotlarining bu boradagi faoliyatini va jahonning eng yaxshi amaliyotini chuqur oʻrganish asosida shifokor (tibbiy) xatolari, kasalliklarni notoʻgʻri diagnostika qilish va davolash holatlarini kamaytirishning taʼsirchan mexanizmlarini ishlab chiqish va joriy etish; mamlakat sogʻliqni saqlashni boshqarish tizimiga, shu jumladan, tibbiyot tashkilotlari faoliyatini tashkil etish va nazorat qilish masalalarida xorijning eng yaxshi amaliyotini moslashtirilgan tarzda joriy etish; tibbiyot va farmatsevtika xodimlarini attestatsiyadan oʻtkazish va ularga malaka toifalarini berish; tibbiyot va farmatsevtika xodimlarining oʻz malakasi va kasbiy darajasini muntazam ravishda oshirib borishini taʼminlash; attestatsiyadan oʻtkazish va malaka toifalari berish jarayoniga zamonaviy axborot texnologiyalarini joriy etish orqali uning shaffofligini taʼminlash”; b) 3-bandda: beshinchi xatboshidan “Oʻzbekiston Respublikasi Sogʻliqni saqlash vazirligi, davlat boshqaruvi organlari,” soʻzlari chiqarib tashlansin; oltinchi xatboshi chiqarib tashlansin; yettinchi — toʻqqizinchi xatboshilar tegishincha oltinchi — sakkizinchi xatboshilar deb hisoblansin; yettinchi xatboshi quyidagi tahrirda bayon etilsin: “respublikada kasbiy faoliyatni amalga oshirayotgan shifokorlar va provizorlarni roʻyxatga olish, shuningdek, ular toʻgʻrisida umumiy foydalanish uchun ochiq boʻlgan yagona elektron maʼlumotlar bazasini shakllantirish va yuritishni taʼminlaydi.”; quyidagi mazmundagi sakkizinchi xatboshi bilan toʻldirilsin: “Milliy palataning tuzilmasi va nizomi Oʻzbekiston Respublikasi Sogʻliqni saqlash vazirligi tomonidan tasdiqlanadi.”; sakkizinchi xatboshi toʻqqizinchi xatboshi deb hisoblansin; toʻqqizinchi xatboshidagi “2021” raqami “2024” raqami bilan almashtirilsin; v) 7-bandning uchinchi xatboshisidan “, shu jumladan, “GMC Service International Ltd” (Buyuk Britaniya) tashkiloti” soʻzlari chiqarib tashlansin; g) 8-bandda: ikkinchi xatboshi “Vazirlar Mahkamasi” soʻzlaridan keyin “bilan kelishilgan holda Oʻzbekiston Respublikasi sogʻliqni saqlash vaziri” soʻzlari bilan toʻldirilsin; uchinchi xatboshidagi “vazirning birinchi” soʻzlari “vazir” soʻzi bilan almashtirilsin; toʻrtinchi xatboshi quyidagi tahrirda bayon etilsin: “Milliy palata raisi sogʻliqni saqlash vaziri tomonidan lavozimga tayinlanadigan va lavozimdan ozod etiladigan ikki nafar oʻrinbosarga ega”; beshinchi — yettinchi xatboshilar chiqarib tashlansin; sakkizinchi xatboshi beshinchi xatboshi deb hisoblansin; d) 9-band oʻz kuchini yoʻqotgan deb hisoblansin; e) 10-band quyidagi tahrirda bayon etilsin: “10. Milliy palata raisiga yuklatilgan vazifalarni bajarish doirasida zarur hollarda, budjetdan tashqari mablagʻlar hisobidan davlat organlari, ilmiy-taʼlim muassasalari va boshqa tashkilotlar, shu jumladan, xorijiy tashkilotlar mutaxassislarini, shuningdek, boshqa ekspertlarni maslahatchi sifatida shartnoma asosida jalb etish huquqi berilsin”; j) 1 va 2-ilovalar oʻz kuchini yoʻqotgan deb hisoblansin. 6. Oʻzbekiston Respublikasi Prezidentining 2018-yil 7-noyabrdagi “Davlat tibbiyot muassasalari va sogʻliqni saqlashni boshqarish organlari xodimlarini moddiy ragʻbatlantirishni kuchaytirish chora-tadbirlari toʻgʻrisida”gi PQ-4007-son qarori 6-bandi “a” kichik bandining ikkinchi xatboshisidagi “sanatoriy-kurort va tibbiy xizmat koʻrsatilishiga” soʻzlari “sanatoriy-kurort, tibbiy xizmat koʻrsatilishi va davolanish xarajatlariga” soʻzlari bilan almashtirilsin. 7. Oʻzbekiston Respublikasi Prezidentining 2018-yil 7-dekabrdagi “Oʻzbekiston Respublikasi Sogʻliqni saqlash vazirligi faoliyatini tashkil etish chora-tadbirlari toʻgʻrisida”gi PQ-4055-son qarorida: a) 1-band quyidagi tahrirda bayon etilsin: “1. Quyidagilar Oʻzbekiston Respublikasi Sogʻliqni saqlash vazirligi (keyingi oʻrinlarda — Vazirlik) va uning hududiy organlarining asosiy vazifalari va faoliyat yoʻnalishlari etib belgilansin: aholiga, shu jumladan, davlat tomonidan kafolatlangan hajmlarda toʻliq va oʻz vaqtida tibbiy xizmatlar koʻrsatishni taʼminlashda Vazirlikning organlari va tashkilotlari roli va masʼuliyatini oshirishga yoʻnaltirilgan fuqarolarning sogʻligʻini muhofaza qilish sohasida yagona davlat siyosatini amalga oshirish, sogʻliqni saqlash tizimida xususiy sektorning rivojlanishini har tomonlama qoʻllab-quvvatlash hamda davlat va nodavlat tibbiyot tashkilotlari oʻrtasida sogʻlom raqobatni shakllantirish; demografik oʻzgarishlar va sogʻliqni saqlashni rivojlantirish istiqbollarini prognozlash, aholining salomatligi va kasallanishi holatini kompleks tahlil qilish; jamoat sogʻligʻini saqlash ustuvorligini taʼminlash, aholini sogʻlom turmush tarzini yuritishga undash, eng avvalo, oʻz sogʻligʻi va atrofidagilarning sogʻligʻi uchun masʼuliyat tuygʻusini tarbiyalashda aholining tibbiy madaniyati va savodxonligini oshirish; millatning genofondini yaxshilash maqsadida sogʻlom avlod tugʻilishi va tarbiyalanishi uchun qulay shart-sharoitlar yaratish, oilada tibbiy madaniyatni, umrning sifati va uzoq davom etishini oshirish, aholining sogʻligʻini muhofaza qilish va sanitariya-epidemiologik osoyishtalik sohasida davlat siyosatining asosiy yoʻnalishlarini ishlab chiqish; bevosita birlamchi tibbiy-sanitariya yordami tashkilotlarida qishloq aholisiga koʻrsatilayotgan tibbiy yordam hajmlarini, birlamchi tibbiy-sanitariya yordami koʻlamini kengaytirish, jumladan aholi oʻrtasida eng koʻp tarqalgan kasalliklarni erta aniqlaydigan, ularning asoratlari oldini oladigan tizimga toʻliq oʻtish, shuningdek, asosiy, tez-tez uchraydigan kasalliklar turlari boʻyicha tuman boʻgʻini darajasida ixtisoslashtirilgan xizmatlar tizimini barpo etishda amaliy yordam berishni tashkil etish; tibbiy yordamni xizmat koʻrsatilayotgan aholiga yaqinlashtirish, axborot texnologiyalarini, teletibbiyotni, davolashning klinik protokollarini keng joriy etish hamda yetakchi xorijiy va mahalliy mutaxassislarning tajribasini hududiy tibbiyot tashkilotlarining tibbiyot xodimlariga berish hisobiga aholiga koʻrsatilayotgan birlamchi, tez, kechiktirib boʻlmaydigan va ixtisoslashtirilgan tibbiy yordamning qulayligi va tezkorligi darajasini oshirish, shuningdek, ixtisoslashgan tibbiyot markazlari tomonidan hududlarda koʻrsatiladigan tibbiy xizmatlar hajmini oshirish va sifatini yaxshilash; dori vositalari muomalasini davlat tomonidan tartibga solish chora-tadbirlarini amalga oshirish, dori vositalari, tibbiy buyumlar va tibbiy texnikani, shuningdek, Oʻzbekiston Respublikasi hududida qoʻllashga ruxsat berilgan asbob-uskunalarni standartlashtirish va sertifikatlashtirish; tibbiy taʼlim muassasalari, oliy oʻquv yurtidan keyingi taʼlim va sogʻliqni saqlash mutaxassislarining malakasini oshirish hamda qayta tayyorlash ustidan uslubiy rahbarlikni taʼminlash orqali tibbiy kadrlar tayyorlash sohasida davlat siyosatini amalga oshirish va normativ-huquqiy bazani takomillashtirish; mahalliy tajribani va eng yaxshi jahon yutuqlarini uygʻunlashtirish asosida tibbiyot fanini rivojlantirish strategiyasini ishlab chiqish va prognozlashtirish, ilmiy tibbiy tadqiqotlar samaradorligini oshirish, fan, texnika yutuqlarini va ilgʻor tajribani sogʻliqni saqlash amaliyotiga joriy etish, tibbiy taʼlim va kadrlar malakasini oshirish tizimini rivojlantirish; sogʻliqni saqlash tizimida yagona tashkiliy-metodik rahbarlik qilishni va koʻrsatilayotgan tibbiy xizmatlar sifati nazorat qilinishini taʼminlaydigan zamonaviy, xorijiy amaliyotda sinab koʻrilgan sogʻliqni saqlash tizimini boshqarish usullarini joriy etish, shuningdek, tibbiyotni raqamlashtirish orqali sohadagi ortiqcha qogʻozbozlikni keskin kamaytirish va korrupsiyaga oid holatlarning oldini olish; budjet mablagʻlarini noqonuniy sarflash va talon-taroj qilish holatlarining oldini olish, ogohlantirish va aniqlash”; b) 2-bandning “b” kichik bandi ikkinchi xatboshisidagi “tibbiy va tibbiy-ijtimoiy tashkilotlarning” soʻzlari “tibbiyot tashkilotlarining” soʻzlari bilan almashtirilsin; v) 4-bandning “a” kichik bandidagi “Markaz” soʻzi ““IT-Med” masʼuliyati cheklangan jamiyati” soʻzlari bilan almashtirilsin. 8. Oʻzbekiston Respublikasi Prezidentining 2019-yil 6-maydagi “Tibbiyot va farmatsevtika taʼlimi va ilm-fani tizimini yanada rivojlantirish chora-tadbirlari toʻgʻrisida”gi PQ-4310-son qarorida: a) muqaddimaning ikkinchi xatboshisidagi “umumiy amaliyot vrachlari” soʻzlari “oilaviy shifokorlar” soʻzlari bilan almashtirilsin; b) 1-bandning ikkinchi xatboshisidagi “umumiy amaliyot vrachlari” soʻzlari “oilaviy shifokorlar” soʻzlari bilan almashtirilsin; v) 4-bandning uchinchi xatboshisidagi “umumiy amaliyot shifokorlari” soʻzlari “oilaviy shifokorlar” soʻzlari bilan almashtirilsin; g) 3-ilovaning 1 va 2-pozitsiyalari quyidagi tahrirda bayon etilsin: 9. Oʻzbekiston Respublikasi Prezidentining 2020-yil 2-oktabrdagi “Sogʻliqni saqlash sohasida davlat boshqaruvi tizimini yanada takomillashtirish chora-tadbirlari toʻgʻrisida”gi PQ-4847-son qaroriga 1-ilovaning matni quyidagi tahrirda bayon etilsin: Oʻzbekiston Respublikasi Sogʻliqni saqlash vazirligi Oʻzbekiston Respublikasi Sogʻliqni saqlash vazirligi huzuridagi Farmatsevtika tarmogʻini rivojlantirish agentligi Oʻzbekiston Respublikasi Sanitariya-epidemiologik osoyishtalik va jamoat salomatligi xizmati “IT Med” MChJ “Oʻztibloyiha” MChJ Aholining sogʻlom turmush tarzini qoʻllab-quvvatlash va jismoniy faolligini oshirish markazi “Oʻzmedimpeks” DUK “Tibbiyot qurilish injiniring” DUK Innovatsion sogʻliqni saqlash milliy palatasi Farmatsevtika tarmogʻini rivojlantirish agentligiga qarashli respublika tashkilotlari Ilmiy-tadqiqot va tibbiy taʼlim muassasalari, tibbiyot xodimlarining malakasini oshirish va ularni qayta tayyorlash muassasalari Respublika tibbiy va yordamchi tashkilotlari Sanitariya-epidemiologik osoyishtalik va jamoat salomatligi xizmatiga qarashli respublika tashkilotlari Farmatsevtika tarmogʻini rivojlantirish agentligining hududiy boʻlinmalari Qoraqalpogʻiston Respublikasi Sogʻliqni saqlash vazirligi, viloyatlar sogʻliqni saqlash boshqarmalari, Toshkent shahar sogʻliqni saqlash bosh boshqarmasi Farmatsevtika tarmogʻi tashkilotlari Ilmiy-tadqiqot muassasalari, tibbiyot xodimlarining malakasini oshirish va ularni qayta tayyorlash muassasalarining hududiy boʻlinmalari va boʻlimlari (filiallari) Hududiy tibbiyot va yordamchi tashkilotlar Sanitariya-epidemiologik osoyishtalik va jamoat salomatligi xizmatiga qarashli hududiy tashkilotlar Xususiy va idoraviy tibbiyot tashkilotlari Tum�n (shahar) tibbiyot birlashmalari Sanitariya-epidemiologik osoyishtalik va jamoat salomatligi xizmatiga qarashli tuman (shahar) tashkilotlari Oilaviy shifokor punktlari, oilaviy poliklinikalar, tugʻruq majmualari, ixtisoslashtirilgan shifoxona va dispanserlar ”. 10. Oʻzbekiston Respublikasi Prezidentining 2020-yil 10-noyabrdagi “Aholining sogʻlom ovqatlanishini taʼminlash boʻyicha qoʻshimcha chora-tadbirlar toʻgʻrisida”gi PQ-4887-son qarorida: a) 10-bandning “a” kichik bandida: ikkinchi xatboshidagi “qishloq vrachlik punktlarida” soʻzlari “oilaviy shifokor punktlarida” soʻzlari bilan almashtirilsin; uchinchi xatboshidagi “umumiy amaliyot shifokorlari” soʻzlari “oilaviy shifokorlar” soʻzlari bilan almashtirilsin; b) 1-ilovaning 32-pozitsiyasi “Tadbirlar nomi” ustuni quyidagi tahrirda bayon etilsin: 11. Oʻzbekiston Respublikasi Prezidentining 2020-yil 25-noyabrdagi PQ-4899-son qarori bilan tasdiqlangan Toshkent vaksina va zardoblar ilmiy-tadqiqot institutining faoliyatini takomillashtirish dasturi 12-pozitsiyasi “Tadbir nomi” ustunidagi “immunologiya va allergologiya, epidemiologiya” soʻzlari “dorilar texnologiyasi” soʻzlari bilan almashtirilsin. 12. Oʻzbekiston Respublikasi Prezidentining 2021-yil 25-maydagi “Sogʻliqni saqlash sohasini kompleks rivojlantirishga doir qoʻshimcha chora-tadbirlar toʻgʻrisida”gi PQ-5124-son qarorida: a) 2-bandning ikkinchi xatboshisidagi “165” raqami “40” raqami bilan almashtirilsin; b) 3-ilovaning 12-pozitsiyasi quyidagi tahrirda bayon etilsin: 13. Oʻzbekiston Respublikasi Prezidentining 2021-yil 4-oktabrdagi “Xirurgiya xizmatini transformatsiya qilish, hududlarda jarrohlik amaliyotlari sifatini oshirish va koʻlamini kengaytirish chora-tadbirlari toʻgʻrisida”gi PQ-5254-son qaroriga 2-ilovada: 7.1-pozitsiyadagi “Chust” soʻzi “Toʻraqoʻrgʻon” soʻzi bilan almashtirilsin; 8.2-pozitsiyadagi “Narpay” soʻzi “Oqdaryo” soʻzi bilan almashtirilsin; 9.1-pozitsiyadagi “Denov” soʻzi “Angor” soʻzi bilan almashtirilsin; 10.1-pozitsiyadagi “Sayxunobod” soʻzi “Boyovut” soʻzi bilan almashtirilsin; 12.2-pozitsiyadagi “Furqat” soʻzi “Oltiariq” soʻzi bilan almashtirilsin. 1. Oʻzbekiston Respublikasi Prezidentining 2021-yil 26-yanvardagi “Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish toʻgʻrisida”gi PF-6146-son Farmoniga ilovaning 66-bandi. 2. Oʻzbekiston Respublikasi Prezidentining 2021-yil 30-apreldagi “Milliy qonunchilik bazasini kompleks tizimlashtirish chora-tadbirlari toʻgʻrisida”gi PF-6218-son Farmoniga 2-ilovaning 96-bandi hamda 3-ilovaning 16-pozitsiyasi oʻn sakkizinchi xatboshisi. 3. Oʻzbekiston Respublikasi Prezidentining 2019-yil 5-fevraldagi “Sogʻliqni saqlash tizimi islohotlariga ilgʻor xorijiy tajribani joriy etishga doir tashkiliy chora-tadbirlar toʻgʻrisida”gi PQ-4159-son qarori.